Секторен консултативен съвет „Машиностроене” бе учреден днес

Днес, 27 април 2011 г., беше учреден Секторен консултативен съвет „Машиностроене", който ще утвърждава препоръчителните професионал-ни стандарти в сферата на машиностроенето, ще разработва и предлага политики и стратегии за пазара на труда на секторно ниво, ще приема препоръчителни социално-осигурителни прагове за бранша и ще прави предложения за актуализиране на националния класификатор на професиите и длъжностите.


Секторният консултативен съвет „Машиностроене" се изгражда в рамките на проект „Разработване и внедряване на Информационна система за оценка на компетенциите на работната сила по браншове и региони", осъществяван от Българската стопанска камара в рамките на ОП „Развитие на човешките ресурси" в периода 2009-2013 г. Проектът предвижда за целите на разработването, внедряването и поддържането на информационната система за оценка на компетенциите на работната сила да бъде изградена национална мрежа от референтни звена, позиционирани в 20 браншови и 10 регионални бизнес организации. Дейността на референтните звена ще бъде подпомагана от консултативни съвети, в които ще участват представители на всички заинтересовани за развитието на пазара на труда страни - работодатели, синдикати, административни структури, научни и учебни институции.

В приветствие към участниците в учредителното събрание изпълнителният председател на БСК Божидар Данев изтъкна, че сектор „Машиностроене" има голям потенциал и значение за българската икономика. Той изрази надежда, че работата на учредения днес съвет няма да се ограничи само в рамките на проекта, а ще продължи и след 2013 г.

Секторният консултативен съвет „Машиностроене” е в състав:

· Председател – Илия Келешев, председател на браншовата камара по машиностроене

· Секретар/секторен референт – Цветана Янкова, браншова камара-машиностроене

· Членове:

1. Петър Петров – изпълнителен директор на „Балканкар Рекорд”АД, Пловдив

2. Кирил Яков – изпълнителен директор на „Спартак”АД, Бургас

3. Емил Райчев – зам.-изпълнителен директор на „БестТехника-Тежко машиностроене”АД, Радомир

4. Дочо Василев – директор „Развитие” в „М+С Хидравлик”АД, Казанлък

5. Станислав Ненов – директор „Персонал” в „Арсенал”АД, Казанлък

6. доц.Асен Найденов – ТУ-Габрово, зам.-декан на машиностро-ителния факултет

7. Антоанета Кацарова – НАПОО, н-к отдел „Лицензиране”

8. Емилияна Димитрова – МОМН, държавен експерт

9. Стефка Примова – СФММ към КТ „Подкрепа”, зам.-председател

10. Асен Асенов – НСФ „Метал Електро” към КНСБ, председател

Пилотни предприятия, в които ще се разработват и апробират компетентностни модели през 2011г.
1. „Арсенал”АД, Казанлък

2. „АМЕТ”ООД, София

3. „Балканкар Рекорд”АД, Пловдив

4. „БестТехника-Тежко машиностроене”АД, Радомир

5. „Вапцаров”АД, Плевен

6. „ЗММ-Сливен”АД, Сливен

7. „Институт по хладилна и климатична техника”АД, София

8. „М+С Хидравлик”АД, Казанлък

9. „Спартак”АД, Бургас

10. „Хранинвест-Хранмашкомплект”АД, Стара Загора

PAGE  
1

